
Parlamentul  României

Camera  Deputaţilor
Comisia pentru Sănătate şi Familie      Nr. 28/ 240 / 4 octombrie 2012 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra proiectului de Lege pentru modificarea şi completarea Legii  nr.95/2006 privind reforma în domeniul sănătăţii ( PLx 594/2011), trimis Comisiei pentru sănătate şi familie spre dezbatere,  în fond, cu adresa nr. PL-x 594 din 7 noiembrie 2011.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,
RODICA NASSAR
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie      Nr. 28/ 240 / 4 octombrie  2012 
R A P O R T  

asupra proiectului de Lege pentru modificarea şi completarea 
 Legii  nr.95/2006 privind reforma în domeniul sănătăţii 
( PLx 594/2011)
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond, cu  proiectul de Lege pentru modificarea şi completarea Legii nr.95/2006 privind reforma în domeniul sănătăţii ( PLx 594/2011), trimis cu adresa nr. PL-x 594 din 7 noiembrie 2011.
Senatul, în calitate de primă Cameră sesizată, a adoptat proiectul de lege în şedinţa din 31 octombrie 2011, potrivit art.75 alin.(2) teza        a III-a din Constituţia României republicată.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

  La întocmirea prezentului raport Comisia a avut în vedere :
· avizul favorabil al Consiliului Legislativ (nr.491 din 2.05.2011) cu observaţii şi propuneri;
· avizul favorabil al Comisiei juridice, de disciplină şi imunităţi ( nr.PLx 594 din 14.11.2011);
· avizul negativ al Comisiei pentru muncă şi protecţie socială      ( nr.27/523 din 28.11.2011);
· punctul de vedere negativ al Ministerului Sănătăţii              ( nr.48766 din 1.10.2012 ).

Proiectul de lege are ca obiect de reglementare modificarea alin.(2) şi (5) ale art.217 din Legea nr.95/2006 privind reforma în domeniul sănătăţii, ce conţin dispoziţii referitoare la elaborarea şi aprobarea contractului-cadru privind condiţiile acordării asistenţei medicale în cadrul sistemului de asigurări sociale de sănătate, precum şi la elaborarea şi aprobarea normelor metodologice de aplicare a contractului-cadru.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 1 octombrie 2012. La lucrările comisiei au fost prezenţi 14 deputaţi din totalul de 17 membri.
La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, secretar de stat în cadrul Ministerului Sănătăţii .
 În urma dezbaterilor, Comisia pentru sănătate şi familie a  hotărât, cu unanimitate de voturi, respingerea  proiectului de Lege pentru modificarea şi completarea Legii  nr.95/2006 privind reforma în domeniul sănătăţii din următoarele considerente:

· Legea nr.95/2006 privind reforma în domeniul sănătăţii nominalizează expres organizaţiile profesionale ce sunt consultate la elaborarea Contractului – cadru şi a Normelor metodologice de aplicare a acestuia, respectiv Colegiul Medicilor din România, Colegiul Medicilor Dentişti din România şi statuaţi ca organisme/organizaţii profesionale prin acte normative;
· Legea nr.24/2000 privind normele de tehnică legislativă peentru elaborarea actelor normative nu prevede negocierea reglementărilor proiectelor de acte normative.
În raport cu obiectul şi conţinutul său, proiectul de lege face parte din categoria legilor ordinare. 
PREŞEDINTE,
RODICA NASSAR
Întocmit, 
Gheorghe Marinescu – şef birou
Cristina Bologan – Expert 

